Twasalawo okukola naye obufumbo oluvannyuma lw’okumala akabanga nga twagalana.
Entandikwa y’omukwano gwaffe yali nnungi ddala kuba yali tanjuza mu bintu ebisinga obungi.
Twafuna ebirungi bingi omuli n’ezzadde. Wabula ebintu byagenda bikyuka mpola nga wayiseewo ebbanga.
Maama w’abaana bange yatandika okunneewaggulako nga takyampa kitiibwa wadde okumpuliriza.
Ebiseera ebisinga obungi yatandika okweyisa nga bw’alaba. Bwe yalokoka yanfuukira ekizibu kuba ng’ennyumba ngisulamu n’abaana bange ffekka olwo ng’ategeezezza nga bwagenze mu kusaba kw’ekiro.
Embeera eno yaleetawo okutabuka ng’ebiseera ebisinga kireetawo ennyombo,entalo n’ebirala mu maka gaffe.
Olumu bwe yagendanga okusaba ng’akomawo bukya n’andeka mu nnyumba nga ntawaana n’abaana kababeere balwadde nga takifaako.
Okusinziira ku ngeri omukazi gye yali yeeyisaamu nasalawo okumwesonyiwa mu buli kimu nga mulaba bulabi. Waayitawo emyezi mitono nnenda okulaba ng’ali lubuto.
Okumanya omukazi yali mujoozi nnyo, yatandika okunneewanirako nga bwe yali afunye omusajja agenda okumukuba empeta.
Yagezaako okummalako emirembe naye ne mwesonyiwa. Wabula yali abuzaayo ekiseera kitono azaale, yagera nnenze ku mulimu okukola nnenda okudda awaka nasanga asibyeemu ebibye ng’agenze mu makubo ge.
Okuva lwe yagenda tetwaddamu kukwatagana naye, ekiseera kyonna abaana nze mbadde mbalabirira n’okukola ku byetaago byabwe.
Naye kati Mukama yampa omulala.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn